text: Ny afgift truer lufthavne
  24 juni 2011 kl. 16.38
  Billund og Sønderborg lufthavne bliver hårdt ramt, hvis der kommer en miljøafgift på flybilletter. Socialdemokraterne, SF og de Radikale vil indføre afgiften, hvis de danner regering efter det kommende valg.
  Miljøafgiften skal være på 75 kroner per enkeltbillet. Det kommer til at gå værst ud over Sønderborg.
  
  300 arbejdspladser
  Direktør Anders Sørensen har skrevet til politikerne på Christiansborg, at Sønderborg Lufthavn bliver indskrænket til en brøkdel af det, den er i dag, og at 300 arbejdspladser risikerer at gå tabt.
  
  En katastrofe
  Hos kollegerne i landets næststørste lufthavn i Billund vurderer direktør Kjeld Zacho Jørgensen, at adskillige fly-ruter blever nedlagt. 
  - Et selskab som Ryanair transporterer 275.000 passagerer til og fra Billund. Det vil miste op til en fjerdedel af passagererne, og det vil være en katastrofe.
  